96/489/EY: Komission päätös, tehty 8 päivänä elokuuta 1996, yhteisön osallistumisesta tiettyjen suu- ja sorkkataudin torjumiseksi suoritettavien toimenpiteiden rahoitukseen Jugoslavian liittotasavallassa (ETA:n kannalta merkityksellinen teksti)



Virallinen lehti nro L 200 , 09/08/1996 s. 0029 - 0029



KOMISSION PÄÄTÖS, tehty 8 päivänä elokuuta 1996, yhteisön osallistumisesta tiettyjen suu- ja sorkkataudin torjumiseksi suoritettavien toimenpiteiden rahoitukseen Jugoslavian liittotasavallassa (ETA:n kannalta merkityksellinen teksti) (96/489/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 13 artiklan, sekä katsoo, että Jugoslavian liittotasavallassa on ilmennyt suu- ja sorkkataudin pesäkkeitä, ja nämä pesäkkeet muodostavat välittömän uhan yhteisölle, komission päätöksillä 96/368/EY (3) ja 96/493/EY (4) sovittiin yhteisön taloudellisesta osallistumisesta tiettyjen suu- ja sorkkataudin torjumista koskevien toimenpiteiden toteuttamiseen Albaniassa ja entisessä Jugoslavian tasavallassa Makedoniassa; taloudellisen avun antaminen Jugoslavian liittotasavallan viranomaisille on erityisen tärkeää taudin torjumiseksi, olisi tarpeen antaa asianomaisten eläinten suojelemiseksi tarvittavat rokote-erät Jugoslavian liittotasavallan viranomaisten käytettäväksi, yhteisön olisi vastattava osasta kustannuksia, jotka liittyvät rokotustoimien toteuttamiseen, tässä päätöksessä määrättyihin toimenpiteisiin ryhdytään yhteistyössä FAO:n suu- ja sorkkataudin vastaisen Euroopan toimikunnan kanssa, ja rokotustoimenpiteistä aiheutuvat kustannukset korvataan ensisijaisesti rahastosta N:o 911100/MTF/INT/003/EEC, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Komissio toteuttaa yhteistyössä FAO:n suu- ja sorkkataudin vastaisen Euroopan toimikunnan kanssa tarpeelliset toimenpiteet antaakseen Jugoslavian liittotasavallan viranomaisten käyttöön: - 1 700 000 rokote-erää taudille alttiiden eläinlajien (naudat, lampaat, vuohet ja siat) suojelun varmistamiseksi Jugoslavian liittotasavallassa tunnistettua virusta vastaan. 2. Yhteisö vastaa kaikista 1 kohdassa tarkoitetuista toimenpiteistä aiheutuneista kustannuksista (kuitenkin enintään 270 000 ecua). 2 artikla 1. Yhteisö vastaa 50 prosentista kustannuksia, jotka aiheutuvat Jugoslavian liittotasavallan viranomaisten FAO:n suu- ja sorkkataudin vastaisen Euroopan toimikunnan ja yhteisön valvonnassa tapahtuvista rokotustoimista. 2. Edellä 1 kohdassa tarkoitettuihin toimenpiteisiin kuuluu erityisesti: - tarvittavien rokotusvälineiden (ruiskut, kylmäketjun edellyttämät tarvikkeet, suojavaatetus ja niin edelleen), - desinfiointiaineiden ja - eläinten merkintätarvikkeiden ostaminen ja hankinta. 3. Tämän artiklan päämäärien saavuttamiseksi komissio maksaa korvausta 1 kohdassa tarkoitettujen rokotustoimien toteuttamisesta aiheutuneista kustannuksista rahastosta N:o 911100/MTF/INT/003/EEC (kuitenkin enintään 30 000 ecua). 3 artikla Tämä päätös on osoitettu kaikille jäsenvaltioille. Tehty Brysselissä 8 päivänä elokuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 145, 19.6.1996, s. 19 (4) EYVL N:o L 181, 20.7.1996, s. 37